4. การประกอบธุรกิจของแต่ละสายผลิตภัณฑ์

4.1 องค์ประกอบของสายผลิตภัณฑ์

4.1.1 สายธุรกิจพลาสติก

บริษัทฯได้จำแนกสายธุรกิจพลาสติกโดยแบ่งกลุ่มสินค้าหลักออกเป็นผลิตภัณฑ์เพื่องานอุตสาหกรรมและผลิตภัณฑ์เครื่องใช้ในครัวเรือน
ซึ่งเป็นการจำแนกตามวัตถุประสงค์ของการใช้งานของผลิตภัณฑ์
โดยมีรายละเอียดแยกตามกลุ่มผลิตภัณฑ์ดังต่อไปนี้

(1) ผลิตภัณฑ์เพื่องานอุตสาหกรรม

(ก) ลักษณะผลิตภัณฑ์หรือบริการ

  ชิ้นส่วนอุตสาหกรรม คือ ชิ้นส่วนต่างๆ ที่ใช้ประกอบเป็นสินค้าอุตสาหกรรม เช่นตู้อบไมโครเวฟ
  เครื่องปรับอากาศ ตู้เย็น เครื่องซักผ้า ชิ้นส่วนรถยนต์และรถจักรยานยนต์ เครื่องโทรสาร
  เครื่องพิมพ์ เป็นต้น

[]

  เปลือกหม้อแบตเตอรี่ คือ หม้อแบตเตอรี่เฉพาะที่เป็นส่วนนอกสุดซึ่งทำมาจากพลาสติก
  ประกอบด้วยตัวแบตเตอรี่และฝา รวมถึงขั้วแบตเตอรี่ ทั้งแบตเตอรี่รถยนต์ และรถจักรยานยนต์

[]

  พาเลท คือ แท่นวางสินค้า มีลักษณะเป็นแท่นสี่เหลี่ยมขนาดใหญ่
  ใช้สำหรับวางสินค้าในสถานที่เก็บสินค้า
  ภายในแท่นมีช่องสำหรับให้งาของรถยกเสียบเพื่อยกแท่นได้

[]

  ลังบรรจุขวด คือ ลังพลาสติก ภายในแบ่งออกเป็นช่องๆ สำหรับใช้บรรจุขวด เช่น ขวดน้ำอัดลม
  ขวดเบียร์ และเครื่องดื่มประเภทต่างๆ เป็นต้น

[]

  ถัง ได้แก่ ถังบรรจุสีทาบ้าน ถังเคมีภัณฑ์ ถังบรรจุน้ำมันเครื่อง และถังบรรจุจาระบี

[]

  []ถังขยะ ได้แก่ ถังขยะขนาดใหญ่แบบมีล้อเคลื่อนที่ได้ ใช้วางริมทางเดินเท้า
  หรือในที่สาธารณะทั่วไป

  ลังเปล่า ได้แก่ ลังใส่ปลา กล่องอะไหล่ ลังใส่นม ลังใส่ผักผลไม้ เป็นต้น

[]

  บรรจุภัณฑ์อาหารและเครื่องดื่ม ได้แก่

-   []ภาชนะพลาสติกสำหรับบรรจุอาหารและเครื่องดื่มที่ใช้เทคโนโลยีการฉีดขึ้นรูปแบบผนังบาง
    ซึ่งพิมพ์ด้วยระบบ Offset และติดฉลากโดยใช้เทคโนโลยีการติดฉลากจากแม่พิมพ์ IML
    (In-Mould Labeling)

-   ฝาเกลียวและพรีฟอร์มขวดน้ำดื่ม PET

[]

  กล่องบรรจุแผ่นซีดีและดีวีดี Super Jewel Box คือ กล่องพลาสติกสำหรับบรรจุแผ่นซีดีและ ดีวีดี
  ซึ่งมีลักษณะพิเศษป้องกันการปลอมแปลงและมีสิทธิบัตรในตัวสินค้า

[]

  สินค้าพรีเมี่ยม ได้แก่
  สินค้าที่ผลิตเพื่อเป็นของแถมในรายการส่งเสริมการขายของผู้ผลิตสินค้าหรือร้านค้าต่างๆ
  แต่ออกแบบโดยผู้ว่าจ้างผลิต และเมื่อผลิตเสร็จแล้ว ต้องติดเครื่องหมายการค้าของเจ้าของสินค้า

  สินค้าอื่นๆ ได้แก่ สินค้าจำพวกอุปกรณ์อำนวยความสะดวก อุปกรณ์ตกแต่ง
  และเครื่องใช้ไม้สอยต่างๆ เป็นต้น

[]

(ข) การตลาดและภาวะแข่งขัน

ลักษณะลูกค้า ลูกค้าชิ้นส่วนอุตสาหกรรม ชิ้นส่วนยานยนต์และรถจักรยานยนต์

  และเปลือกหม้อแบตเตอรี่เป็นลูกค้าที่สั่งซื้อสินค้าจากบริษัทฯ
  เพื่อนำไปประกอบเป็นสินค้าสำเร็จรูปเพื่อขายต่อไป

ลูกค้าพาเลท ลังบรรจุขวด ถัง ถังขยะ ลังเปล่าเป็นลูกค้าที่ซื้อเพื่อ

  นำไปใช้งานโดยตรง ได้แก่ โรงงานอุตสาหกรรมต่างๆ ที่จำเป็นต้องใช้สินค้าเหล่านี้

  ลูกค้าบรรจุภัณฑ์อาหารและเครื่องดื่ม ได้แก่ โรงงานอุตสาหกรรมอาหารและเครื่องดื่ม
  โรงภาพยนตร์ที่ต้องการส่งเสริมการขาย และร้านสะดวกซื้อ

  ลูกค้ากล่องบรรจุแผ่นซีดีและดีวีดี ได้แก่ ผู้ประกอบการค่ายหนังและค่ายเพลงต่างๆ
  โดยบริษัทฯเป็นผู้ผลิตและตัวแทนจำหน่ายให้แก่ Super Jewel Box International b.v.
  ซึ่งตั้งอยู่ที่ประเทศเนเธอร์แลนด์

  สินค้าพรีเมี่ยม เป็นการจำหน่ายโดยตรงให้แก่เจ้าของสินค้าและร้านค้าต่างๆ
  ที่ต้องการส่งเสริมการขาย

  สำหรับสินค้าจำพวกอุปกรณ์อำนวยความสะดวก อุปกรณ์ตกแต่ง และเครื่องใช้ไม้สอยต่างๆ
  เป็นการขายผ่านตัวแทนจำหน่ายหรือร้านค้าปลีก เพื่อจำหน่ายต่อให้แก่ผู้บริโภค

ระยะเวลาให้สินเชื่อ โดยทั่วไปสินค้าพลาสติกมีระยะเวลาให้สินเชื่อแก่ลูกค้าประมาณ

  30-90 วัน ยกเว้นการขายในงานมหกรรมจะขายเป็นเงินสด

กลยุทธ์การแข่งขัน เน้นสินค้าที่มีคุณภาพสูง ความหลากหลายของสินค้าและบริการที่

  ครบวงจร เนื่องจากบริษัทฯมีบริษัทในเครือที่สามารถผลิตแม่พิมพ์ให้แก่ลูกค้าได้เอง

ช่องทางการจำหน่าย ผลิตภัณฑ์เพื่องานอุตสาหกรรมมีช่องทางการจำหน่ายดังนี้

ส่งออกต่างประเทศ 14.7%

ขายภายในประเทศ 85.3%

[]

  ตัวแทนจำหน่าย ได้แก่ บริษัท ศรีไทยมาร์เก็ตติ้ง จำกัด บริษัท สยามเมลามีน มาร์เก็ตติ้ง จำกัด
  บริษัท ศรีไทย-อ๊อตโต้ (ประเทศไทย) จำกัด บริษัท ธนศิริ อินดัสทรีส์ จำกัด และบริษัท
  ส.ศิริไทย เทรดดิ้ง จำกัด ซึ่งเป็นคู่ค้าที่ดำเนินธุรกิจร่วมกันเป็นระยะเวลายาวนาน

(ค) สถานภาพและศักยภาพการแข่งขัน

  ผู้ผลิตสินค้าพลาสติกส่วนใหญ่จะเน้นการทำธุรกิจไปที่กลุ่มสินค้าใดกลุ่มสินค้าหนึ่ง
  เพื่อแข่งขันเฉพาะในตลาดที่ตนเองถนัด เช่น
  โรงงานฉีดพลาสติกเครื่องใช้ในครัวเรือนก็จะผลิตเฉพาะเครื่องใช้ในครัวเรือนเท่านั้น
  จะไม่ผลิตสินค้าชนิดอื่น เป็นต้น โรงงานพลาสติกทั่วประเทศมีหลายพันราย
  ส่วนใหญ่เป็นโรงงานห้องแถวหรืออุตสาหกรรมในครัวเรือนซึ่งใช้เงินลงทุนต่ำและเทคโนโลยีต่ำ
  โรงงานพลาสติกขนาดใหญ่ที่สามารถผลิตสินค้าพลาสติกป้อนให้แก่ผู้บริโภคและภาคธุรกิจต่างๆ
  ได้มีอยู่ไม่กี่โรงงาน เพราะต้องใช้เงินลงทุนสูง
  มีการควบคุมคุณภาพอย่างเข้มงวดและต้องมีเทคโนโลยีการผลิตที่ดี
  นอกจากนั้นชื่อหรือตรายี่ห้อก็เป็นสิ่งสำคัญมากในการสร้างความน่าเชื่อถือแก่ลูกค้าโดยเฉพาะโรงงานที่ผลิตชิ้นส่วนอุตสาหกรรม
  เพราะเป็นสินค้าที่ต้องการคุณภาพและการส่งมอบตรงเวลา
  แต่ทั้งนี้เนื่องจากภาวะตลาดเม็ดพลาสติกผันผวน ส่งผลให้ราคาเม็ดพลาสติกสูงขึ้นอย่างต่อเนื่อง
  อีกทั้งสภาวะเศรษฐกิจที่ถดถอย ทำให้โรงงานพลาสติกขนาดเล็กปิดไปเป็นจำนวนมาก

  กลุ่มบริษัทเป็นผู้นำในวงการสินค้าพลาสติก มีเครื่องจักรที่ทันสมัยและมีการนำเทคโนโลยีใหม่ๆ
  มาพัฒนาขีดความสามารถในการผลิตอยู่เสมอ
  โดยปัจจุบันบริษัทฯมีโรงงานที่ทันสมัยสำหรับผลิตผลิตภัณฑ์เพื่องานอุตสาหกรรมอยู่ 2 โรงงาน
  และมีกำลังการผลิตสูงประมาณ 45,000 ตันต่อปี
  บริษัทฯมีความเชี่ยวชาญในการผลิตผลิตภัณฑ์เพื่องานอุตสาหกรรมที่ต้องการความเที่ยงตรงสูง เช่น
  ชิ้นส่วนอุตสาหกรรม ชิ้นส่วนยานยนต์ เป็นต้น
  โดยบริษัทฯจะไม่ทำธุรกิจแข่งขันกับโรงงานพลาสติกขนาดเล็กที่ผลิตสินค้าโภคภัณฑ์ทั่วๆ ไป
  ซึ่งมีการแข่งขันด้านราคาค่อนข้างสูงและไม่ได้เน้นคุณภาพมากนัก
  เพื่อให้ได้รับส่วนแบ่งทางการตลาดเพิ่ม
  แต่บริษัทฯจะมุ่งเน้นการทำธุรกิจในตลาดอุตสาหกรรมขนาดใหญ่ด้วยการนำเสนอสินค้าที่มีคุณภาพสูง
  มีความทันสมัย และสนองตอบความต้องการของลูกค้าที่หลากหลายได้ นอกจากนี้
  บริษัทฯยังมีการพัฒนาสินค้าเพื่อสร้างความแตกต่างและมูลค่าเพิ่มให้แก่ตัวสินค้า
  ตลอดจนการขยายธุรกิจไปยังกลุ่มผลิตภัณฑ์ใหม่เพื่อสร้างความหลากหลายให้แก่กลุ่มผลิตภัณฑ์เพื่องานอุตสาหกรรมของบริษัทฯอยู่เสมอ
  จึงทำให้บริษัทฯมีความเชื่อมั่นในศักยภาพในการแข่งขันของบริษัทฯ
  และธุรกิจมีศักยภาพที่จะเติบโตได้อีกมากในอนาคต

ขนาดของบริษัทเมื่อเทียบกับคู่แข่งขัน

  บริษัทฯไม่สามารถเทียบขนาดกับคู่แข่งขันได้โดยตรง
  เนื่องจากโรงงานพลาสติกขนาดกลางและขนาดเล็กมีจำนวนนับพันแห่ง
  จึงประมาณขนาดได้จากส่วนแบ่งการตลาด เช่น

เปลือกหม้อแบตเตอรี่ ส่วนแบ่งการตลาด 70%

ชิ้นส่วนอุตสาหกรรม ส่วนแบ่งการตลาด 60%

Material Handling ส่วนแบ่งการตลาด 50-60%

(ง) การจัดหาผลิตภัณฑ์หรือบริการ

  บริษัทฯมีโรงงานผลิตผลิตภัณฑ์เพื่องานอุตสาหกรรม 2 โรงงาน ได้แก่ โรงงานอมตะนคร ชลบุรี
  และโรงงานบางปู โดยผลิตสินค้าแตกต่างกันดังนี้ :-

  []

โรงงานอมตะนคร ชลบุรี

ผลิตผลิตภัณฑ์เพื่องานอุตสาหกรรมเกือบทุกประเภททั้งชิ้นงานขนาดเล็กและชิ้นงานขนาดใหญ่ ได้แก่
พาเลท ลังบรรจุขวด ถัง ถังขยะ บรรจุภัณฑ์อาหารและเครื่องดื่ม กล่องบรรจุแผ่นซีดีและดีวีดี
อุปกรณ์ตกแต่ง ชิ้นส่วนเครื่องใช้ไฟฟ้า และชิ้นส่วนยานยนต์

[]

โรงงานบางปู

ผลิตเปลือกหม้อแบตเตอรี่

  วัตถุดิบที่สำคัญ ได้แก่ เม็ดพลาสติกชนิดต่างๆ ซึ่งซื้อภายในประเทศจากตัวแทนจำหน่ายของ
  ผู้ผลิตหลายราย บริษัทฯไม่มีปัญหาคุณภาพวัตถุดิบ และไม่มีปัญหาการขาดแคลนวัตถุดิบแต่อย่างใด
  อย่างไรก็ตาม ช่วงเวลาที่ราคาน้ำมันดิบในตลาดโลกเพิ่มสูงขึ้น
  ราคาเม็ดพลาสติกก็มักเพิ่มสูงขึ้นด้วย แต่หากราคาเม็ดพลาสติกมีความผันผวนมาก
  บริษัทฯจะทำการสั่งซื้อวัตถุดิบบ่อยครั้งมากขึ้น เพื่อลดความเสี่ยงจากการขึ้นลงของราคา
  ตลอดจนการต่อรองเงื่อนไขทางการค้ากับผู้จำหน่ายวัตถุดิบเป็นครั้งคราวเพื่อให้บริษัทฯได้ราคาวัตถุดิบที่เหมาะสม
  เมื่อราคาวัตถุดิบมีการปรับตัวสูงขึ้น บริษัทฯก็จะสามารถปรับราคาขายกับลูกค้าได้
  หากมีการตกลงกันมาก่อน โดยบริษัทฯจะหลีกเลี่ยงการรับคำสั่งซื้อล่วงหน้านานๆ ทั้งนี้
  กระบวนการผลิตไม่ก่อให้เกิดผลกระทบต่อสิ่งแวดล้อมแต่อย่างไร

(จ) งานที่ยังไม่ส่งมอบ

  ฐานลูกค้าของบริษัทฯค่อนข้างกว้าง บริษัทฯจึงไม่มีลูกค้ารายใหญ่ที่มีงานที่ยังไม่ส่งมอบเกินกว่า
  10% ของรายได้รวม

(2) ผลิตภัณฑ์เครื่องใช้ในครัวเรือน

(ก) ลักษณะผลิตภัณฑ์หรือบริการ

  []ได้แก่ เครื่องใช้บนโต๊ะอาหารและในครัวซึ่งผลิตมาจากผงเมลามีนโดยพิมพ์ลวดลายให้สวยงาม
  หรือพิมพ์ภาพตัวการ์ตูน เช่น จาน ชาม โถใส่ข้าว ทัพพี ช้อน ถ้วยน้ำ เป็นต้น ทั้งนี้
  โรงงานที่ผลิตสินค้าเป็นโรงงานที่ได้รับการส่งเสริมการลงทุน

[]

[]

(ข) การตลาดและภาวะการแข่งขัน

ลักษณะลูกค้า จำหน่ายผ่านตัวแทนจำหน่ายบางส่วน จำหน่ายโดยใช้ระบบการ

  ขายตรง (Direct Sales) โดยขายตรงแก่ผู้บริโภค และส่งออกไปต่างประเทศ

ระยะเวลาให้สินเชื่อ มีระยะเวลาให้สินเชื่อแก่ตัวแทนจำหน่ายประมาณ 30-150 วัน

  สำหรับการขายในงานมหกรรมลดราคาจะขายเป็นเงินสด และการขายในระบบการขายตรง
  (Direct Sales) เกือบทั้งหมดก็เป็นเงินสดเช่นกัน

กลยุทธ์การแข่งขัน เน้นสินค้าที่มีคุณภาพสูง และการออกแบบลวดลาย สีสันที่งดงาม

  ตลอดจนการพัฒนารูปทรงผลิตภัณฑ์ให้มีความเหมาะสมต่อการใช้งานที่หลากหลายมากขึ้น

ช่องทางการจำหน่าย ผลิตภัณฑ์เครื่องใช้ในครัวเรือนมีช่องทางการจำหน่ายดังนี้

  ส่งออกต่างประเทศ 51.3%

  ขายภายในประเทศ 48.7%

[]

  ตัวแทนจำหน่าย ได้แก่ บริษัท สยามเมลามีน มาร์เก็ตติ้ง จำกัด และบริษัท ศรีไทยมาร์เก็ตติ้ง
  จำกัด ซึ่งเป็นคู่ค้าที่ดำเนินธุรกิจร่วมกันเป็นระยะเวลายาวนาน

(ค) สถานภาพและศักยภาพการแข่งขัน

  อุตสาหกรรมการผลิตผลิตภัณฑ์เครื่องใช้ในครัวเรือนที่ทำด้วย “ผงเมลามีน”
  ซึ่งเป็นสารพลาสติกที่สามารถทนทานต่อความร้อนได้สูงถึง 100 องศาเซลเซียส
  เหมาะสมที่จะใช้ทำเป็นภาชนะใส่อาหารเพราะให้ความปลอดภัยสูงต่อผู้บริโภค
  มีผู้ผลิตอยู่เพียงไม่กี่ราย ผลิตภัณฑ์เครื่องใช้ในครัวเรือนของบริษัทฯมีความแข็งแรงทนทาน
  และมีลวดลายและสีสันสวยงาม
  ประกอบกับคุณสมบัติของผลิตภัณฑ์ที่มีคุณภาพและความปลอดภัยต่อผู้บริโภคสูงด้วยวัตถุดิบหลักที่ใช้ในการผลิตมาจากผงเมลามีน
  100%
  ทำให้ผลิตภัณฑ์เครื่องใช้ในครัวเรือนของบริษัทฯเป็นที่นิยมของตลาดโดยทั่วไปทั้งภายในประเทศและต่างประเทศ
  โดยปัจจุบันบริษัทฯสามารถส่งออกไปยังประเทศต่างๆ ได้แล้วกว่า 100 ประเทศทั่วโลก
  และตลาดยังมีลู่ทางที่จะขยายตัวได้อีก

  บริษัทฯเป็นผู้นำในวงการผลิตภัณฑ์เมลามีน โดยเป็นผู้ผลิตภาชนะเมลามีน 100%
  รายใหญ่ที่สุดในโลกและมีเทคโนโลยีในการผลิตที่ทันสมัยด้วยการนำระบบการผลิตแบบลีน (Lean
  Manufacturing)
  มาใช้ในการผลิตผลิตภัณฑ์เครื่องใช้ในครัวเรือนและพัฒนาเทคนิคการผลิตให้เป็นไปอย่างอัตโนมัติมากขึ้น
  นอกจากนี้
  บริษัทฯยังได้ขยายฐานการตลาดและการผลิตผลิตภัณฑ์เครื่องใช้ในครัวเรือนไปยังประเทศเวียดนามเพื่อลดต้นทุนผลิตและเพิ่มศักยภาพในการแข่งขันทางด้านราคาให้แก่บริษัทฯ
  และในปี พ.ศ. 2552
  บริษัทฯได้เริ่มสร้างฐานการตลาดที่มั่นคงในประเทศอินเดียผ่านช่องทางผู้จัดจำหน่ายหลายราย
  ทั้งนี้เพื่อเพิ่มศักยภาพในการแข่งขัน
  และตอบสนองกับความต้องการสินค้าในประเทศอินเดียที่เพิ่มขึ้น

  บริษัทฯมีตราสินค้าของผลิตภัณฑ์เครื่องใช้ในครัวเรือนที่ทำด้วยเมลามีนอยู่ 6 ตรา ได้แก่
  Superware, Vanda, Flowerware, Melamineware, UNICA และ ektra
  โดยบริษัทฯเป็นผู้จำหน่ายผลิตภัณฑ์เมลามีนเพียงแห่งเดียวในประเทศไทยที่มีระบบขายตรง

ขนาดของบริษัทเมื่อเทียบกับคู่แข่งขัน

  บริษัทฯมีขนาดใหญ่ที่สุดทั้งในส่วนของส่วนแบ่งตลาดและกำลังการผลิต โดยมีกำลังผลิตเกินกว่า
  10,000 ตันต่อปี และมากกว่าคู่แข่งในอุตสาหกรรมเดียวกันอยู่หลายเท่า

(ง) การจัดหาผลิตภัณฑ์หรือบริการ

[]

  บริษัทฯผลิตผลิตภัณฑ์พลาสติกประเภทเครื่องใช้ในครัวเรือนที่โรงงานโคราช
  ภายในเขตนิคมอุตสาหกรรมสุรนารี จังหวัดนครราชสีมา
  โดยเน้นการผลิตตามใบสั่งซื้อจากต่างประเทศ
  และการผลิตสินค้าเมลามีนที่ได้รับความนิยมจากตลาดภายในประเทศเป็นหลัก
  สำหรับวัตถุดิบที่สำคัญ คือ ผงเมลามีนซึ่งซื้อจากผู้ผลิตภายในประเทศเกือบทั้งหมด ได้แก่ บริษัท
  ไทย เอ็มเอฟซี จำกัด บริษัท ไทย เคเค จำกัด และบริษัท พานาโซนิค อีเล็คทริค เวิร์คส์
  (อยุธยา) จำกัด ทั้งสามบริษัทมีความสัมพันธ์ที่ดีกับบริษัทฯ
  วัตถุดิบที่ใช้ไม่มีปัญหาด้านคุณภาพหรือการขาดแคลนแต่อย่างไร
  และกระบวนการผลิตไม่ก่อให้เกิดผลกระทบต่อสิ่งแวดล้อม

  บริษัทฯซื้อผงเมลามีนจากบริษัท ไทย เอ็มเอฟซี จำกัด เกินกว่าร้อยละ 70
  ของยอดสั่งซื้อผงเมลามีนทั้งหมดในปี พ.ศ. 2552 เนื่องจากเป็นบริษัทในเครือ
  จึงซื้อผงเมลามีนได้ในราคาที่เหมาะสมและคุณภาพได้ตามมาตรฐาน
  รวมทั้งไม่มีปัญหาขาดแคลนวัตถุดิบ

(จ) งานที่ยังไม่ส่งมอบ

  การขายของบริษัทฯกระจายไปยังลูกค้าทั้งภายในประเทศและต่างประเทศหลายหมื่นราย
  ซึ่งเป็นทั้งลูกค้ารายย่อยและตัวแทนจำหน่าย บริษัทฯไม่มีงานที่ยังไม่ส่งมอบเกินกว่า 10%
  ของรายได้รวม

ในส่วนของสินค้าภายใต้ ชื่อ “เอกตรา” (ektra) มีทั้งผลิตภัณฑ์ที่ทำมาจากพลาสติกและเมลามีน
เน้นการออกแบบที่ทันสมัยสำหรับกลุ่มลูกค้าชีวิตคนเมือง (Metro Living)
เพื่อให้สอดคล้องกับกระแสแนวนิยมของสินค้าที่มีดีไซน์และการใช้งานที่เหมาะกับสภาพชีวิตคนเมืองยุคใหม่
ซึ่งเป็นการขยายฐานลูกค้าสู่ผู้บริโภคกลุ่มใหม่โดยเฉพาะอย่างยิ่งในระดับบนมากขึ้น
ทั้งนี้เมื่อได้วางตลาดไปแล้ว ยี่ห้อ “เอกตรา” (ektra) ก็ได้รับความนิยมอยู่ในเกณฑ์ที่น่าพอใจ
โดยเฉพาะสินค้าประเภท Modern Catering ที่สามารถใช้บนโต๊ะอาหารในสไตล์ทันสมัย ทั้งนี้
บริษัทฯจัดจำหน่ายผ่านระบบการขายตรง
และวางจำหน่ายในห้างสรรพสินค้าและร้านค้าชั้นนำหลายแห่ง
รวมถึงการส่งออกไปจำหน่ายในต่างประเทศด้วย

[]

4.1.2 สายธุรกิจซื้อมาขายไป

สายธุรกิจซื้อมาขายไปเป็นสายธุรกิจที่ช่วยเสริมสร้างรายได้ให้กับบริษัทฯนอกเหนือจากรายได้หลักที่มาจากสายธุรกิจพลาสติก
โดยการสรรหาสินค้าใหม่ๆ ที่มีคุณภาพ มีความทันสมัย
และเป็นที่นิยมของตลาดจากทั้งในประเทศและต่างประเทศมาจำหน่ายในราคาที่เหมาะสม
ซึ่งสินค้าต่างๆ ที่นำมาจำหน่ายแล้วมีดังต่อไปนี้

(ก) ลักษณะผลิตภัณฑ์หรือบริการ

  สินค้าที่บริษัทฯจัดหามาจำหน่ายในสายธุรกิจซื้อมาขายไปสามารถจำแนกเป็นกลุ่มหลักๆ ได้ดังนี้

ผลิตภัณฑ์ภายในประเทศ ได้แก่ ชุดเครื่องนอน ภาชนะที่ใช้ในการประกอบอาหารต่างๆ

  และสินค้าจำพวกใช้แล้วสิ้นเปลือง ได้แก่ ผลิตภัณฑ์เพื่อสุขภาพและผลิตภัณฑ์เสริมความงาม
  อาหารเสริม และสินค้าอุปโภคต่างๆ เป็นต้น

[]

ผลิตภัณฑ์ที่นำเข้าจาก ได้แก่ ล็อกแอนด์ล็อก กล่องถนอมอาหารระบบล็อกพิเศษจาก

  ต่างประเทศ ประเทศเกาหลี อุปกรณ์ที่ใช้ในห้องครัวและงานจัดเลี้ยงจากประเทศอิตาลี
  ตลอดจนโต๊ะ เตียงนอนชายหาด และเก้าอี้หวายเทียม ตรา Evolutif และ Kettal
  จากประเทศฝรั่งเศสและสเปน

[]

(ข) การตลาดและภาวะแข่งขัน

ลักษณะลูกค้า กลุ่มผู้บริโภคสินค้าโดยตรง และกลุ่มธุรกิจ HoReCa ซึ่ง

  ประกอบด้วย โรงแรม (Hotel) ภัตตาคาร (Restaurant) และร้านอาหาร (Catering)

ระยะเวลาให้สินเชื่อ มีระยะเวลาให้สินเชื่อแก่ตัวแทนจำหน่ายประมาณ 90-150 วัน

  สำหรับการขายในงานมหกรรมลดราคาจะขายเป็นเงินสด และการขายในระบบการขายตรง
  (Direct Sales) เกือบทั้งหมดก็เป็นเงินสดเช่นกัน

กลยุทธ์การแข่งขัน เน้นความหลากหลายของสินค้าด้วยการสรรหาสินค้าที่มีคุณภาพ

  มีความทันสมัย
  และเป็นที่นิยมของตลาดจากทั้งในประเทศและต่างประเทศมาจำหน่ายในราคาที่เหมาะสมอย่างต่อเนื่อง
  ควบคู่ไปกับการส่งเสริมการขายและการขยายฐานสมาชิกของระบบธุรกิจขายตรงแบบ
  Single-level Marketing และ Multi-level Marketing
  เพื่อการเข้าถึงกลุ่มผู้บริโภคและลูกค้ากลุ่มเป้าหมายได้มากขึ้น
  ตลอดจนช่วยให้สินค้าติดตลาดและเป็นที่รู้จักของผู้บริโภคเร็วขึ้น นอกจากนี้
  บริษัทฯยังเน้นการจำหน่ายสินค้าที่ครบวงจรหรือเป็นกลุ่มสินค้าที่สามารถเสนอขายให้กลุ่มลูกค้าเป้าหมายเดียวกัน

ช่องทางการจำหน่าย บริษัทฯจำหน่ายให้แก่ผู้บริโภคโดยตรงและผ่านตัวแทนจำหน่าย

  บางส่วน ตลอดจนจำหน่ายโดยใช้ระบบการขายตรง (Direct Sales) ทั้งระบบธุรกิจแบบ
  Single-level Marketing และ Multi-level Marketing

(ค) สถานภาพและศักยภาพการแข่งขัน

  บริษัทฯมีความมุ่งมั่นและให้ความสำคัญกับการคัดสรรสินค้าที่มีคุณภาพและเป็นที่นิยมใช้กันอย่างแพร่หลายมาจำหน่ายให้แก่ลูกค้า
  เน้นการสำรวจตลาดเพื่อการนำเสนอสินค้าที่ตรงกับความต้องการของลูกค้า
  และการทำกิจกรรมทางการตลาดและการขายอย่างต่อเนื่อง
  ตลอดจนช่องทางการจำหน่ายของบริษัทฯทั้งตัวแทนจำหน่าย ระบบขายตรง
  และห้างสรรพสินค้าต่างๆ ล้วนแต่ทำให้ผู้บริโภคสามารถรู้จักและเข้าถึงสินค้าของบริษัทฯได้ง่าย
  จึงส่งผลให้สินค้าที่บริษัทฯได้นำมาจำหน่ายแล้วในปัจจุบันเริ่มเป็นที่รู้จักและได้รับการยอมรับจากลูกค้ามากขึ้น
  และมีศักยภาพเพียงพอที่จะกลายเป็นสินค้าที่ติดตลาดและมียอดขายที่เติบโตขึ้นในอนาคต

  นอกจากนี้ บริษัทฯมีนโยบายที่จะผลักดันให้ตราสินค้า SNatur เป็นที่รู้จักอย่างกว้างขวางมากขึ้น
  โดยการคัดสรรผลิตภัณฑ์ที่ตอบสนองความต้องการของลูกค้าตามแนวโน้มความนิยมของตลาดมาจำหน่ายภายใต้ตราสินค้า
  SNatur อย่างต่อเนื่อง
  ซึ่งส่วนหนึ่งจะเป็นผลิตภัณฑ์ที่ใช้ในชีวิตประจำวันที่สามารถแทนที่ผลิตภัณฑ์อื่นๆ ในตลาดที่ลูกค้าใช้อยู่
  และอีกส่วนจะเป็นผลิตภัณฑ์ที่มีความโดดเด่นแตกต่างจากตลาด
  ทั้งนี้เพื่อให้สินค้าของบริษัทฯเป็นที่จดจำของลูกค้า
  ตลอดจนสามารถเข้าไปเป็นอีกหนึ่งทางเลือกให้แก่ลูกค้าได้

  อนึ่ง
  บริษัทฯจะทำการศึกษาสินค้าและตลาดอย่างถี่ถ้วนก่อนนำสินค้ามาจำหน่ายเพื่อลดความเสี่ยงและการแข่งขันที่ไม่จำเป็น
  นอกจากนี้ สายธุรกิจซื้อมาขายไปยังเป็นสายธุรกิจที่ไม่ต้องใช้เงินลงทุนมาก
  และหากสินค้าที่นำมาจำหน่ายไม่สามารถทำกำไรหรือเป็นที่นิยมของตลาดได้ตามที่คาดการณ์
  บริษัทฯก็สามารถเลิกจำหน่ายสินค้าชนิดนั้นได้โดยไม่ได้รับผลกระทบมากนัก
  ซึ่งเป็นข้อดีของธุรกิจประเภทนี้

ขนาดของบริษัทเมื่อเทียบกับคู่แข่งขัน

  บริษัทฯไม่สามารถเปรียบเทียบขนาดกับคู่แข่งขันได้โดยตรง
  เนื่องจากสินค้าที่บริษัทฯนำมาจำหน่ายมีความหลากหลายและประเภทของการใช้งานที่แตกต่างกัน
  และมีคู่แข่งขันที่มากมายหลากหลายขนาด
  จึงไม่สามารถประเมินสภาพตลาดโดยรวมของแต่ละผลิตภัณฑ์และส่วนแบ่งทางการตลาดของบริษัทฯที่ชัดเจนได้
  แต่จากคุณภาพและคุณลักษณะพิเศษเฉพาะ ตลอดจนสิทธิบัตรในตัวสินค้าที่บริษัทฯนำมาจำหน่าย
  ทำให้สินค้าของบริษัทฯยากแก่การเลียนแบบและสามารถเป็นอีกทางเลือกหนึ่งให้แก่ผู้บริโภคได้

(ง) การจัดหาผลิตภัณฑ์หรือบริการ

  ด้วยผลิตภัณฑ์ที่บริษัทฯนำมาจำหน่ายในปัจจุบันมีจำนวนหลายรายการ
  และเป็นการจัดหาจากผู้ผลิตสินค้าหลายรายจากทั้งในประเทศและต่างประเทศ
  ซึ่งในการติดต่อกับผู้ผลิตสินค้าแต่ละรายเพื่อนำสินค้ามาจำหน่ายนั้น
  นอกจากบริษัทฯจะได้ศึกษาและพิจารณาถึงคุณภาพของตัวสินค้าและการเป็นที่ยอมรับจากลูกค้าทั่วไปแล้ว
  บริษัทฯยังได้พิจารณาขีดความสามารถในการผลิต ข้อมูลด้านการตลาด ตลอดจนข้อมูลด้านอื่นๆ
  ของผู้ผลิตสินค้า ควบคู่ไปกับการสร้างความสัมพันธ์ที่ดีต่อกันอีกด้วย
  ทั้งนี้เพื่อให้บริษัทฯมีความมั่นใจได้ว่า บริษัทฯจะไม่มีปัญหาขาดแคลนสินค้าที่จะนำมาจำหน่าย

(จ) งานที่ยังไม่ส่งมอบ

  บริษัทฯมีการจำหน่ายสินค้าให้แก่ลูกค้ามากมายหลากหลายประเภททั้งกลุ่มผู้บริโภคโดยตรง
  ลูกค้ารายย่อย ตัวแทนจำหน่าย และกลุ่มธุรกิจโรงแรม ภัตตาคาร และร้านอาหาร
  ประกอบกับสัดส่วนรายได้จากสายธุรกิจซื้อมาขายไปในปี พ.ศ. 2552
  ของบริษัทฯยังไม่มากนักเมื่อเทียบกับรายได้รวมของบริษัทฯ ดังนั้น
  บริษัทฯจึงไม่มีงานที่ยังไม่ส่งมอบเกินกว่า 10% ของรายได้รวม

4.1.3 สายธุรกิจอื่น

สายธุรกิจอื่นประกอบด้วยสายงานแม่พิมพ์ซึ่งเป็นส่วนสนับสนุนของสายธุรกิจพลาสติก
และกลุ่มธุรกิจอื่นนอกเหนือจากสายธุรกิจพลาสติกและสายธุรกิจซื้อมาขายไป
โดยมีรายละเอียดของสายธุรกิจอื่นดังต่อไปนี้

(1) สายงานแม่พิมพ์

  บริษัทฯไม่ได้ดำเนินธุรกิจผลิตแม่พิมพ์เองเพื่อจำหน่ายให้บุคคลภายนอก
  แต่ธุรกิจดังกล่าวดำเนินการโดยบริษัทในเครือ ได้แก่ บริษัท ศรีไทย มิยากาวา จำกัด และบริษัท
  ศรีไทยโมลด์ส จำกัด
  ซึ่งทั้งสองบริษัทต่างก็เป็นบริษัทชั้นนำที่ดำเนินธุรกิจรับจ้างผลิตแม่พิมพ์ฉีดพลาสติกสำหรับใช้งานในอุตสาหกรรมยานยนต์
  เครื่องใช้ไฟฟ้า และเครื่องสุขภัณฑ์ที่มีความละเอียด เที่ยงตรง ในชิ้นงาน นอกจากนี้ได้แก่ บริษัท
  ศรีไทย ชิน-โอซาก้า จำกัด ที่ดำเนินธุรกิจในด้านชุบ ขัด กัดลายแม่พิมพ์

[]

  บริษัทฯมีความจำเป็นต้องใช้แม่พิมพ์ในการผลิตสินค้าพลาสติกทั้งผลิตภัณฑ์เพื่องานอุตสาหกรรมและผลิตภัณฑ์เครื่องใช้ในครัวเรือน
  แม่พิมพ์จึงมีความสำคัญต่อสายธุรกิจพลาสติกค่อนข้างมาก
  เนื่องจากแม่พิมพ์แต่ละชุดจะมีลักษณะและประสิทธิภาพในการผลิตชิ้นงานที่แตกต่างกัน ดังนั้น
  หากนำแม่พิมพ์ที่ไม่มีคุณภาพมาใช้ในการผลิต ชิ้นงานที่ผลิตได้ก็จะไม่มีคุณภาพและไม่ได้มาตรฐาน
  อีกทั้งอาจก่อให้เกิดของเสียในกระบวนการผลิตได้ โดยปัจจุบันแม่พิมพ์สามารถแบ่งได้ 3 กลุ่ม
  ดังนี้

  กลุ่มที่ 1 แม่พิมพ์สำหรับผลิตอุปกรณ์เครื่องใช้ต่างๆ ที่มีรูปแบบเรียบง่าย ได้แก่
  เครื่องใช้ในครัวเรือน เครื่องใช้ไฟฟ้าและของเด็กเล่น
  ซึ่งใช้ระบบการฉีดพลาสติกแบบธรรมดาในการผลิต ดังนั้น แม่พิมพ์จึงมีราคาต่ำ
  และมีผู้ผลิตรายย่อยที่สามารถผลิตแม่พิมพ์ในกลุ่มนี้ได้เป็นจำนวนมาก

  กลุ่มที่ 2 แม่พิมพ์สำหรับผลิตอุปกรณ์และชิ้นงานเครื่องใช้ไฟฟ้า ชิ้นส่วนยานยนต์และสุขภัณฑ์ต่างๆ
  ซึ่งต้องใช้เทคนิคในการผลิตและมีขั้นตอนในการผลิตค่อนข้างมาก
  โดยผู้ผลิตแม่พิมพ์ต้องใช้เงินลงทุนในการซื้อเครื่องจักรและ Software จำนวนมาก
  จึงจะสามารถผลิตแม่พิมพ์ในกลุ่มนี้ได้ ทั้งนี้ บริษัท ศรีไทย มิยากาวา จำกัด และบริษัท
  ศรีไทยโมลด์ส จำกัด จัดเป็นผู้ผลิตแม่พิมพ์ที่มีความสามารถในการผลิตแม่พิมพ์ในกลุ่มนี้

  กลุ่มที่ 3 แม่พิมพ์ที่มีรูปร่างทรงกลมและผิวเรียบ ได้แก่ แม่พิมพ์สำหรับผลิตถังหรือแก้ว
  ซึ่งใช้กับเครื่องจักรที่มีประสิทธิภาพในการผลิตสูง
  ส่วนใหญ่ผู้ผลิตแม่พิมพ์ในประเทศไทยยังไม่สามารถผลิตแม่พิมพ์ที่มีคุณภาพสูงในกลุ่มนี้ได้
  จึงต้องว่าจ้างผู้ผลิตในต่างประเทศและนำเข้ามาในราคาที่สูง ขณะเดียวกัน
  บริษัทฯมีแผนที่จะให้บริษัทในเครือที่ผลิตแม่พิมพ์ทำการปรับปรุงและพัฒนาเทคโนโลยีการผลิตให้สามารถผลิตแม่พิมพ์ในกลุ่มนี้ได้ในอนาคตเพื่อลดการนำเข้าจากต่างประเทศ

(ก) ลักษณะผลิตภัณฑ์หรือบริการ

  เป็นการรับจ้างผลิตแม่พิมพ์สำหรับผลิตชิ้นงานพลาสติก หรือชิ้นงานเมลามีน
  ตามรูปแบบและขนาดที่ลูกค้ากำหนด พร้อมทั้งให้บริการซ่อมแก้ไขแม่พิมพ์ตามที่ลูกค้าต้องการ

(ข) การตลาดและภาวะแข่งขัน

  อุตสาหกรรมและธุรกิจต่างๆ
  มีความต้องการผลิตชิ้นงานและสินค้าพลาสติกในแต่ละปีเพิ่มมากขึ้นเรื่อยๆ
  เนื่องจากผู้ผลิตสินค้าในอุตสาหกรรมต่างๆ
  พยายามลดต้นทุนด้วยการเปลี่ยนวัตถุดิบจากเหล็กหรือโลหะต่างๆ
  ที่มีราคาสูงมาเป็นพลาสติกที่มีราคาขายและต้นทุนในการผลิตต่ำกว่า
  ไม่ว่าจะเป็นอุตสาหกรรมยานยนต์ อุตสาหกรรมเครื่องใช้ไฟฟ้า อุตสาหกรรมเครื่องสุขภัณฑ์
  และอื่นๆ ประกอบกับแม่พิมพ์ซึ่งถือว่าเป็นส่วนสำคัญและเป็นจุดเริ่มต้นของธุรกิจผลิตสินค้าพลาสติก
  จึงทำให้มีผู้ประกอบการจำนวนมากทั้งคนไทยและต่างชาติลงทุนในธุรกิจรับจ้างทำแม่พิมพ์ทั้งขนาดเล็กและขนาดใหญ่ที่ใช้เงินลงทุนประมาณ
  100 ล้านบาท เป็นจำนวนมาก นอกจากนี้
  จากการส่งเสริมและพัฒนาบุคลากรในอุตสาหกรรมแม่พิมพ์ในประเทศให้มีความก้าวหน้าและมีประสิทธิภาพ
  ทำให้อุตสาหกรรมแม่พิมพ์ในประเทศมีความสามารถในการผลิตแม่พิมพ์มากขึ้นและไม่ขาดแคลนบุคลากร
  ตลอดจนมีกำลังการผลิตที่เพียงพอต่อความต้องการแม่พิมพ์ในประเทศ
  โดยมีการนำเข้าจากต่างประเทศเฉพาะแม่พิมพ์ที่มีรูปร่างซับซ้อนและต้องใช้เทคโนโลยีขั้นสูงในการผลิต
  อย่างไรก็ตาม เนื่องจากตลาดแม่พิมพ์ได้เปิดกว้างมากขึ้น
  ผู้ผลิตสินค้าสามารถว่าจ้างผลิตแม่พิมพ์จากผู้ประกอบการทั้งในประเทศและต่างประเทศโดยพิจารณาจากคุณภาพ
  ความสามารถในการผลิต และราคาแม่พิมพ์
  ทำให้อุตสาหกรรมแม่พิมพ์ในประเทศไทยต้องแข่งขันกับผู้ประกอบการต่างชาติสูงขึ้นทั้งในด้านราคาและเทคโนโลยี

(ค) สถานภาพและศักยภาพการแข่งขัน

  ด้วยศักยภาพและความพร้อมทางด้านบุคลากร เครื่องจักรและอุปกรณ์ที่ทันสมัย ตลอดจน
  Software Computer ทำให้บริษัท ศรีไทย มิยากาวา จำกัด และบริษัท ศรีไทยโมลด์ส จำกัด
  มีความสามารถในการผลิตแม่พิมพ์ที่มีความละเอียดและเที่ยงตรงสูง
  และสามารถผลิตแม่พิมพ์ป้อนให้กับอุตสาหกรรมยานยนต์ เครื่องใช้ไฟฟ้า เครื่องสุขภัณฑ์ และอื่นๆ
  ได้ปีละ 200-300 ชุด คิดเป็นมูลค่าประมาณ 200-300 ล้านบาท แม้ว่าในปี พ.ศ. 2552
  ทั้งสองบริษัทจะประสบปัญหาได้รับงานจากลูกค้าเพียงร้อยละ 60-70 ของกำลังการผลิต
  เนื่องจากสภาวะเศรษฐกิจที่ถดถอยที่ส่งผลกระทบทำให้อุตสาหกรรมยานยนต์และเครื่องใช้ไฟฟ้าเกิดการชะลอตัว
  ตลอดจนการแข่งขันทางด้านราคาที่สูงขึ้น
  แต่ทั้งสองบริษัทก็พยายามลดต้นทุนการผลิตเพื่อเพิ่มศักยภาพในการแข่งขันทางด้านราคา
  ตลอดจนตั้งเป้าหมายที่จะพัฒนาขีดความสามารถในการผลิตให้สามารถผลิตแม่พิมพ์ที่มีความยากและซับซ้อนมากขึ้นได้

ขนาดของบริษัทเมื่อเทียบกับคู่แข่งขัน

  บริษัท ศรีไทย มิยากาวา จำกัด มีเครื่องจักร อุปกรณ์
  และกำลังคนที่สามารถผลิตแม่พิมพ์ขนาดน้ำหนักตั้งแต่ 200 กิโลกรัม ถึง 5,000 กิโลกรัม
  ส่วนบริษัท ศรีไทยโมลด์ส จำกัด สามารถผลิตขนาดใหญ่ได้ถึง 10,000 กิโลกรัม
  สำหรับคู่แข่งที่มีขนาดและขีดความสามารถใกล้เคียงกันมีอยู่ประมาณ 50 แห่ง
  ต่างก็มีลูกค้าและความชำนาญในแม่พิมพ์ฉีดพลาสติกของสินค้าแต่ละชนิดที่ไม่เหมือนกัน
  ทำให้ไม่เกิดปัญหาการแข่งขันมากนัก

(ง) การจัดหาผลิตภัณฑ์หรือบริการ

  เหล็กเป็นวัตถุดิบในการผลิตแม่พิมพ์ ประเทศไทยมีเอเย่นต์และผู้นำเข้าจำนวนมาก
  ทำให้มีการแข่งขันสูง บริษัทในเครือของบริษัทฯจึงสามารถจัดซื้อได้ง่ายและสะดวก
  ไม่มีปัญหาขาดแคลน

(จ) งานที่ยังไม่ส่งมอบ

  เนื่องจากงานแม่พิมพ์เป็นงานที่ต้องใช้เวลาค่อนข้างมากในการออกแบบและการผลิต
  ตลอดจนการทดสอบแม่พิมพ์ ซึ่งเป็นขั้นตอนการผลิตปกติ ดังนั้น หากเป็นงานที่เข้ามาในช่วงปลายปี
  ก็จะทำให้มีโอกาสที่จะมีงานที่ยังไม่ส่งมอบเมื่อคิดเป็นสัดส่วนของรายได้ผันแปรตามมูลค่าของงานแม่พิมพ์ที่รับในช่วงปลายปี
  อย่างไรก็ตาม ณ วันที่ 31 ธันวาคม พ.ศ. 2552 บริษัท ศรีไทย มิยากาวา จำกัด และบริษัท
  ศรีไทย ชิน-โอซาก้า จำกัด ทั้งสองบริษัทไม่มีงานที่ยังไม่ส่งมอบเกินกว่า 10% ของรายได้รวม
  โดยมีเพียงแต่บริษัท ศรีไทยโมลด์ส จำกัด ซึ่งมีงานที่ยังไม่ส่งมอบให้แก่ลูกค้า 1 ราย
  คิดเป็นมูลค่าเกินกว่าร้อยละ 10 ของรายได้รวม
  และงานดังกล่าวคาดว่าจะส่งมอบให้แก่ลูกค้าได้ไม่เกิน 3 – 4เดือน

(2) สายงานอื่น

  บริษัทในเครือของบริษัทฯที่ถูกจัดอยู่กลุ่มสายงานอื่นมีจำนวนลดลงเมื่อเทียบกับปีที่ผ่านมา
  โดยปัจจุบันคงเหลือเพียงบริษัท ศรีไทยบรรรจุภัณฑ์ จำกัด เนื่องจากบริษัท เอส.เค.ไอ.
  เซรามิคส์ จำกัด
  ต้องประสบภาวะขาดทุนอย่างต่อเนื่องจากการสูญเสียลูกค้ารายใหญ่และการแข่งขันที่สูงในสภาวะเศรษฐกิจที่ไม่เอื้ออำนวย
  ทำให้มีความจำเป็นต้องเลิกกิจการ
  ประกอบกับบริษัทฯได้มีการจัดประเภทสถานะเงินลงทุนของบริษัทฯในบริษัท แอลเอ็น ศรีไทย คอม
  จำกัด ใหม่ในปี พ.ศ. 2551 ทำให้บริษัท แอลเอ็น ศรีไทย คอม จำกัด
  ไม่ได้ถูกจัดอยู่ในกลุ่มสายงานอื่นภายใต้โครงสร้างกลุ่มบริษัทอีกต่อไป

บริษัท ศรีไทยบรรจุภัณฑ์ จำกัด

(ก) ลักษณะผลิตภัณฑ์หรือบริการ

  ผลิตบรรจุภัณฑ์กล่องกระดาษพิมพ์ด้วยระบบ Offset เพื่อขายให้ผู้ผลิตสินค้า
  (สามารถผลิตได้ตามคำสั่งของผู้ซื้อ)

(ข) การตลาดและภาวะแข่งขันและสภาพการแข่งขัน

  ธุรกิจมีการแข่งขันรุนแรงพอสมควร
  แต่เนื่องจากมีลูกค้าประจำและเน้นการผลิตสินค้าที่มีคุณภาพและการให้บริการที่ดี
  จึงไม่มีปัญหาในการดำเนินธุรกิจ

(ค) การจัดหาผลิตภัณฑ์หรือบริการ

  วัตถุดิบหลัก คือ กระดาษกล่องแป้งและกระดาษคราฟท์ ซื้อจากผู้ค้าในประเทศทั้งหมด
  มีปัญหาเยื่อกระดาษขึ้นราคาและการขาดแคลนวัตถุดิบในตลาดเป็นบางครั้ง
  ทำให้วัตถุดิบมีราคาสูงขึ้นและต้องใช้ระยะเวลาในการสั่งซื้อ แต่อย่างไรก็ตาม
  จากแนวทางแก้ไขปัญหาและการบริหารจัดการที่มีประสิทธิภาพ
  ทำให้ไม่มีผลกระทบที่เป็นสาระสำคัญต่อการผลิตและต้นทุนของผลิตภัณฑ์

(ง) งานที่ยังไม่ส่งมอบ

  บริษัท ศรีไทยบรรจุภัณฑ์ จำกัด ไม่มีงานที่ยังไม่ส่งมอบเกิน 10% ของรายได้รวม

4.2 ลักษณะของลูกค้าและความสัมพันธ์

(ก) ลักษณะของลูกค้าและความสัมพันธ์สำหรับสายธุรกิจพลาสติก

ประเภทของลูกค้าแบ่งออกได้เป็น 5 ประเภท คือ

1)  ผู้นำเข้าในต่างประเทศ
    มีทั้งประเภทนำเข้าเพื่อใช้งานเองและนำเข้าเพื่อจัดจำหน่ายในประเทศของตน เช่น
    ห้างสรรพสินค้า และตัวแทนจำหน่าย เป็นต้น โดยผู้นำเข้าจะสั่งซื้อจากบริษัทฯเป็นครั้งๆ ไป

2)  ลูกค้าสถาบัน ได้แก่ บริษัท หรือนิติบุคคลต่างๆ ที่ซื้อสินค้าไว้ใช้เอง เช่น
    สายการบินซื้อชุดเสิร์ฟอาหารบนเครื่องบิน หรือโรงงานผลิตน้ำอัดลมซื้อลังบรรจุขวด เป็นต้น
    นอกจากนั้น ยังมีลูกค้าสถาบันที่ซื้อสินค้าเพื่อนำไปประกอบ เช่น ผู้ประกอบรถยนต์
    และผู้ผลิตเครื่องใช้ไฟฟ้าในบ้าน เป็นต้น
    ลูกค้าประเภทนี้มักมีสัมพันธ์ที่ดีกับบริษัทฯมาเป็นระยะเวลานาน

3)  ระบบการขายตรง ซึ่งมีพิธีกรหรือพนักงานขายตรงเป็นผู้ขายสินค้าอิสระ
    พิธีกรจะมีรายได้หลักจากส่วนลดที่ได้รับจากราคาขายที่ตั้งไว้
    พิธีกรเหล่านี้เป็นผู้ประกอบอาชีพอิสระ

4)  ตัวแทนจำหน่าย เป็นนิติบุคคลซึ่งมีความสัมพันธ์ทางการค้ากับบริษัทฯมานาน
    และซื้อสินค้าโดยได้รับเครดิตทางการค้าเพื่อนำไปจัดจำหน่ายให้ผู้ค้าปลีกและห้างสรรพสินค้าอีกทอดหนึ่ง

5)  ขายเงินสดในงานมหกรรม เป็นการจัดงานมหกรรมลดราคาสินค้า ซึ่งจัดขึ้นปีละประมาณ 4
    ครั้ง ตามโรงงานต่างๆ ของบริษัทฯ สินค้าที่นำมาขายได้แก่ สินค้ามีรอยตำหนิ
    สินค้าที่ผลิตเกินคำสั่งซื้อจากลูกค้า สินค้าค้างสต็อกที่จำหน่ายได้ช้า เป็นต้น
    ลูกค้าส่วนใหญ่เป็นแม่บ้าน และผู้บริโภคโดยตรง

  (ข) ลักษณะของลูกค้าและความสัมพันธ์สำหรับสายธุรกิจซื้อมาขายไป

  ประเภทของลูกค้าสามารถแบ่งออกโดยสรุปได้ดังนี้

1)  กลุ่มผู้บริโภคสินค้าโดยตรง หรือกลุ่มนิติบุคคลที่มีความต้องการสินค้าไว้ใช้งานเอง เช่น
    กลุ่มพ่อบ้านแม่บ้าน และกลุ่มธุรกิจ HoReCa ซึ่งประกอบด้วย กลุ่มธุรกิจโรงแรม (Hotel)
    ภัตตาคาร (Restaurant) และร้านอาหาร (Catering) เป็นต้น

2)  ระบบการขายตรงทั้งระบบธุรกิจแบบ Single-level Marketing และ Multi-level
    Marketing ซึ่งมีพิธีกรหรือพนักงานขายตรงเป็นผู้ขายสินค้าอิสระ
    พิธีกรจะมีรายได้หลักจากส่วนลดที่ได้รับจากราคาขายที่ตั้งไว้และตามแผนการจ่ายผลประโยชน์ตอบแทน
    พิธีกรเหล่านี้เป็นผู้ประกอบอาชีพอิสระ

3)  ตัวแทนจำหน่าย เป็นนิติบุคคลซึ่งมีความสัมพันธ์ทางการค้ากับบริษัทฯมานาน
    และซื้อสินค้าโดยได้รับเครดิตทางการค้าเพื่อนำไปจัดจำหน่ายให้ผู้ค้าปลีกและห้างสรรพสินค้าอีกทอดหนึ่ง

(ค) ลักษณะของลูกค้าและความสัมพันธ์สำหรับสายธุรกิจอื่น

- สายงานแม่พิมพ์

  บริษัท ศรีไทย มิยากาวา จำกัด บริษัท ศรีไทยโมลด์ส จำกัด และบริษัท ศรีไทย ชิน-โอซาก้า
  จำกัด
  จัดส่งผู้ที่มีความชำนาญในการผลิตแม่พิมพ์ไปติดต่อให้คำปรึกษาแนะนำแก่โรงงานอุตสาหกรรมทั้งหลายที่ต้องการผลิตชิ้นส่วนอุตสาหกรรม
  หรือผลิตเครื่องใช้พลาสติก เพื่อเสนอบริการผลิตแม่พิมพ์
  ลูกค้าที่ติดต่อจึงมักเป็นลูกค้าประจำที่มีความสัมพันธ์ยาวนาน

- สายงานอื่นๆ

  บริษัท ศรีไทยบรรจุภัณฑ์ จำกัด มีลูกค้าที่เป็นผู้ใช้สินค้าโดยตรงประเภทโรงงานอุตสาหกรรม
  และส่วนใหญ่เป็นลูกค้าประจำที่มีความสัมพันธ์ยาวนาน

4.3 บัตรส่งเสริมการลงทุน

บริษัทฯได้รับอนุมัติบัตรส่งเสริมการลงทุนจากคณะกรรมการส่งเสริมการลงทุนโดยมีสิทธิประโยชน์สรุปได้ดังนี้

(1) ผลิตภัณฑ์เพื่องานอุตสาหกรรม

+---------+----------------+------------+-------------+--------------+
| บัต      | ผลิตภัณ          | สถานที่ตั้ง    | สิทธิป        | สิทธิปร        |
| รส่งเสริม | ฑ์และกำลังการผลิต |            | ระโยชน์ที่ได้รับ | ะโยชน์ที่เหลืออยู่ |
+---------+----------------+------------+-------------+--------------+
| 70      | ผลิตภัณฑ์พลาสติก   | เข         | 1)          | 1)           |
| 07/2537 |                | ตนิคมอุตสาหก | ยกเว้นภาษ    | ยกเว้นอา      |
|         | 26,500 ตัน/24   | รรมอมตะนคร | ีเงินได้นิติบุคคล | กรนำเข้าวัตถุดิบ |
| ลว. 27  | ชม./300 วัน/ปี   |            |             |              |
| พ.ค. 37 |                |            | 2)          |              |
|         |                |            | ยกเว้นอาก    |              |
|         |                |            | รนำเข้าวัตถุดิบ |              |
+---------+----------------+------------+-------------+--------------+
| 3004/   | ชิ้นส่วนพลาสติกสำ  | ถนนสุขสวัสดิ์  | 1)          | 1)           |
| ว./2544 | หรับเครื่องใช้ไฟฟ้า |            | ยกเว้นอาก    | ยกเว้นอา      |
|         |                |            | รนำเข้าวัตถุดิบ | กรนำเข้าวัตถุดิบ |
| ลว. 9   | 12,000 ตัน/24   |            |             |              |
| ก.พ. 44 | ชม./350 วัน/ปี   |            |             |              |
+---------+----------------+------------+-------------+--------------+

+---------+----------------+------------+-------------+--------------+
| บัต      | ผลิตภัณ          | สถานที่ตั้ง    | สิทธิป        | สิทธิปร        |
| รส่งเสริม | ฑ์และกำลังการผลิต |            | ระโยชน์ที่ได้รับ | ะโยชน์ที่เหลืออยู่ |
+---------+----------------+------------+-------------+--------------+
| 1764(   | บรรจุภัณฑ์พลาสติก  | เข         | 1)          | 1)           |
| 4)/2548 |                | ตนิคมอุตสาหก | ยกเว้นอากรนำ | ยกเว้นอากรน   |
|         | 4,100 ตัน/24    | รรมอมตะนคร | เข้าเครื่องจักร | ำเข้าเครื่องจักร |
| ลว. 29  | ชม./300 วัน/ปี   |            |             |              |
| ส.ค. 48 |                |            | 2)          | 2)           |
|         |                |            | ยกเว้นภาษ    | ยกเว้นภา      |
|         |                |            | ีเงินได้นิติบุคคล | ษีเงินได้นิติบุคคล |
|         |                |            |             |              |
|         |                |            | 3)          | 3)           |
|         |                |            | ยกเว้นอาก    | ยกเว้นอา      |
|         |                |            | รนำเข้าวัตถุดิบ | กรนำเข้าวัตถุดิบ |
+---------+----------------+------------+-------------+--------------+
| 1339(   | ชิ้นส่วนพลาสติก    | เข         | 1)          | 1)           |
| 2)/2550 | สำหรับอุตสาหกรรม | ตนิคมอุตสาหก | ยกเว้นอากรนำ | ยกเว้นอากรน   |
|         |                | รรมอมตะนคร | เข้าเครื่องจักร | ำเข้าเครื่องจักร |
| ลว. 4   | 40,000 ตัน/24   |            |             |              |
| เม.ย.   | ชม./300 วัน/ปี   |            | 2)          | 2)           |
| 50      |                |            | ยกเว้นภาษ    | ยกเว้นภา      |
|         |                |            | ีเงินได้นิติบุคคล | ษีเงินได้นิติบุคคล |
|         |                |            |             |              |
|         |                |            | 3)          | 3)           |
|         |                |            | ยกเว้นอาก    | ยกเว้นอา      |
|         |                |            | รนำเข้าวัตถุดิบ | กรนำเข้าวัตถุดิบ |
+---------+----------------+------------+-------------+--------------+

(2) ผลิตภัณฑ์เครื่องใช้ในครัวเรือน

+---------+----------------+------------+-------------+--------------+
| บัต      | ผลิตภัณ          | สถานที่ตั้ง    | สิทธิป        | สิทธิปร        |
| รส่งเสริม | ฑ์และกำลังการผลิต |            | ระโยชน์ที่ได้รับ | ะโยชน์ที่เหลืออยู่ |
+---------+----------------+------------+-------------+--------------+
| 1040/ส. | เมลามีน         | เข         | 1)          | 1)           |
| อ./2536 |                | ตอุตสาหกรรม | ล           | ยกเว้นอา      |
|         | 3,400 ตัน/24    |            | ดหย่อนอากรนำ | กรนำเข้าวัตถุดิบ |
| ลว. 4   | ชม./300 วัน/ปี   | สุรนารี      | เข้าเครื่องจักร |              |
| มี.ค. 36 |                |            |             |              |
|         |                |            | 2)          |              |
|         |                |            | ยกเว้นแ      |              |
|         |                |            | ละลดหย่อนภาษ |              |
|         |                |            | ีเงินได้นิติบุคคล |              |
|         |                |            |             |              |
|         |                |            | 3)          |              |
|         |                |            | ยกเว้นอาก    |              |
|         |                |            | รนำเข้าวัตถุดิบ |              |
+---------+----------------+------------+-------------+--------------+
| 70      | เมลามีน         | เข         | 1)          | 1)           |
| 27/2537 |                | ตอุตสาหกรรม | ยกเว้นแ      | ลดหย่อนภา     |
|         | 5,500 ตัน/24    |            | ละลดหย่อนภาษ | ษีเงินได้นิติบุคคล |
| ลว. 26  | ชม./365 วัน/ปี   | สุรนารี      | ีเงินได้นิติบุคคล |              |
| ส.ค. 37 |                |            |             |              |
+---------+----------------+------------+-------------+--------------+
| 10      | เมลามีน         | เข         | 1)          | 1)           |
| 83/2539 |                | ตอุตสาหกรรม | ยกเว้นอากรนำ | ยกเว้นอา      |
|         | 2,000 ตัน/24    |            | เข้าเครื่องจักร | กรนำเข้าวัตถุดิบ |
| ลว. 13  | ชม./300 วัน/ปี   | สุรนารี      |             |              |
| ก.พ. 39 |                |            | 2)          |              |
|         |                |            | ยกเว้นแ      |              |
|         |                |            | ละลดหย่อนภาษ |              |
|         |                |            | ีเงินได้นิติบุคคล |              |
|         |                |            |             |              |
|         |                |            | 3)          |              |
|         |                |            | ยกเว้นอาก    |              |
|         |                |            | รนำเข้าวัตถุดิบ |              |
+---------+----------------+------------+-------------+--------------+
| 11      | เมลามีน         | เข         | 1)          | 1)           |
| 58/2540 |                | ตอุตสาหกรรม | ยกเว้นอากรนำ | ลดหย่อนภา     |
|         | 3,000 ตัน/24    |            | เข้าเครื่องจักร | ษีเงินได้นิติบุคคล |
| ลว. 6   | ชม./365 วัน/ปี   | สุรนารี      |             |              |
| มี.ค. 40 |                |            | 2)          |              |
|         |                |            | ยกเว้นแ      |              |
|         |                |            | ละลดหย่อนภาษ |              |
|         |                |            | ีเงินได้นิติบุคคล |              |
+---------+----------------+------------+-------------+--------------+